Diari Oficial de la Generalitat Valenciana


Sumari del DOGV 4953, del 24-02-2005 (2005/1231)

Resolució de 21 de gener de 2005, de la Unitat Territorial d'Energia, relativa a la informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions Ramal APA Redován-Los Montesinos-Torrevieja, que discorre pels termes municipals d'Algorfa, Almoradí, Benejúzar, Benijófar, Orihuela, Redován, Los Montesinos i Rojales, a la província d'Alacant, així com de l'estudi de l'impacte ambiental, presentat per Gas Natural SDG, SA. Expedient número CBREDE/2004/62/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1231


Organisme emissor
:   Conselleria d'Infraestructures i Transport

Tipus de document
:   Anunci

Resolució de 21 de gener de 2005, de la Unitat Territorial d'Energia, relativa a la informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions Ramal APA Redován-Los Montesinos-Torrevieja, que discorre pels termes municipals d'Algorfa, Almoradí, Benejúzar, Benijófar, Orihuela, Redován, Los Montesinos i Rojales, a la província d'Alacant, així com de l'estudi de l'impacte ambiental, presentat per Gas Natural SDG, SA. Expedient número CBREDE/2004/62/03. [2005/F1231]
  
Als efectes que establixen el capítol V de la Llei 34/1998, de 7 d'octubre, del Sector d'Hidrocarburs, i el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i a allò que preceptua el Decret 162/1990, de 15 d'octubre, sobre impacte ambiental, se sotmet a informació pública el projecte d'autorització administrativa següent.
  
Peticionari: Gas Natural SDG, SA, NIF: A-08015497, amb seu social en el carrer de Joan d'Àustria, núm. 39 € 47, 08746 Barcelona.
  
Objecte de la petició: autorització administrativa, reconeixement d'utilitat pública i aprovació de l'execució del projecte d'instal·lacions Ramal APA Redován-Los Montesinos-Torrevieja?, que discorre pels termes municipals d'Algorfa, Almoradí, Benejúzar, Benijófar, Orihuela, Redován, Los Montesinos i Rojales, a la província d'Alacant, així com de l'estudi de l'impacte ambiental.
  
Característiques de les instal·lacions
  
Tipus de gas: gas natural en canalització soterrada.
  
El gasoducte té el seu origen en la canonada de la xarxa de gas natural a Alacant, eixida AS-4 poc abans de creuar la carretera N-340 al terme municipal de Redován. La conducció tindrà tres eixides o acabaments en armaris reguladors en els termes municipals de Redován, Benejúzar i Los Montesinos. Estos armaris seran l'inici de les xarxes de distribució domesticocomercial i industrial dels tres municipis.
  
La longitud de la canalització total projectada és de 30.843 metres.
  
Àrea d'autorització: l'autorització afecta els termes municipals d'Algorfa, Almoradí, Benejúzar, Benijófar, Orihuela, Redován, Los Montesinos i Rojales.
  
Pressupost: tres milions cinc-cents cinquanta-quatre mil cent nou euros amb díhuit cèntims (3.554.109,18 €).
  
El projecte inclou plànols parcel·laris i la relació concreta i individualitzada dels béns i drets afectats.
  
Afectació a finques particulars derivada de la construcció del projecte i les instal·lacions auxiliars
  
U. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de tres (3) metres d'amplària, un i mig (1,5) a cada costat de l'eix, per on discorrerà soterrada la canonada i cables de telecomunicació i telecomandament que es requerisquen per a la conducció del gas i que estarà subjecta a les limitacions següents:
  
1) Prohibició d'efectuar treballs de llaurada o semblants a una profunditat superior a cinquanta (50) centímetres, així com de plantar arbres o arbustos de tija alta i efectuar moviments de terres en la franja a què es referix l'apartat A.
  
2) Prohibició de realitzar qualsevol tipus d'obres o efectuar cap acte que poguera danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3) Lliure accés del personal i equips necessaris per a poder mantindre, reparar o renovar les instal·lacions, amb pagament, si és el cas, dels danys que s'ocasionen.
  
4) Possibilitat d'instal·lar les fites de senyalització o delimitació i els tubs de ventilació, així com realitzar les obres superficials o subterrànies que siguen necessàries per a l'execució o funcionament de les instal·lacions.
  
B) Ocupació temporal, com a necessitat derivada de l'execució de les obres que es reflectisca per a cada finca en els plànols parcel·laris d'expropiació i en la qual es farà desaparéixer qualsevol obstacle. En esta zona es realitzaran les obres necessàries per a l'estesa i instal·lació de la canalització i elements annexos, i s'executaran els treballs o operacions necessàries a tals fins.
  
Tres. Per al pas dels cables de connexió i elements dispersius de protecció catòdica:
  
A) Imposició de servitud permanent de pas en una franja de terreny d'un metre (1) d'amplària, per on discorreran soterrats els cables de connexió. Per als llits dispersius de la protecció catòdica, la franja de terreny on s'establix la imposició de servitud permanent de pas tindrà com a amplària, la corresponent a la de la instal·lació més un (1) metre a cada costat. Estes franges estan subjectes a les limitacions següents:
  
- Prohibició d'efectuar treballs de llaurada o semblants a una profunditat superior a cinquanta (50) centímetres, així com de plantar arbres o arbustos i realitzar tot tipus d'obra a una distància inferior a un metre i mig (1,5), a cada costat del cable de connexió o del límit de la instal·lació soterrada dels llits dispersius, i es podrà exercir el dret a talar o arrancar els arbres o arbustos que hi haguera a una distància inferior a la indicada.
  
- Lliure accés del personal i equips necessaris per a poder mantindre, reparar o renovar les instal·lacions, amb pagament, si és el cas, dels danys que s'ocasionen.
  
B) Ocupació temporal, com a necessitat derivada de l'execució de les obres, de la zona que es reflectix per a cada finca en els plànols parcel·laris d'expropiació i en la qual es farà desaparéixer qualsevol obstacle, així com realitzar les obres necessàries per a l'estesa i muntatge de les instal·lacions i elements annexos, i s'executaran les obres o operacions necessàries a tals fins.
  
Quatre. Per a les línies elèctriques de mitjana tensió:
  
A) Servitud permanent de pas en una franja de terreny d'un (1) metre a cada costat de l'eix de la línia i en tot el seu traçat, que implicarà el lliure accés del personal i equips necessaris per a poder mantindre, reparar o renovar les instal·lacions, amb pagament, si és el cas, dels danys que s'ocasionen.
  
B) Servitud permanent de volada en una franja de 15 metres centrada amb l'eix de la línia, en la qual s'establixen:
  
- Prohibició d'alçar edificacions o construccions de qualsevol tipus, ni efectuar cap acte que puga danyar el bon funcionament de la línia, a una distància inferior a set metres i mig (7,5) de l'eix de la línia de pals de l'estesa.
  
- Prohibició de plantar arbres amb alçària màxima superior a quatre (4) metres a una distància inferior a tres (3) metres de l'eix de la línia de pals de l'estesa.
  
C) Ocupació temporal de la superfície que es determina per a cada línia en els plànols parcel·laris, per a realitzar les obres necessàries.
  
La qual cosa es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, carrer de Churruca, 29, d'Alacant (CP 03704), i presentar, en dos exemplars, en el centre esmentat les al·legacions que consideren oportunes en el termini de vint dies a partir del següent al de la inserció d'este anunci.